vihreäturku | Niina Salonen - Yhdessä #eteenpäin
Tag Archives: vihreäturku
by Ninni	Jätä kommentti
Ekat vaalikoneet on nyt mun osalta vastailtu. Turkulainen, Turun Sanomat, Hesari, Ilta-Sanomat pulkassa ja YLE vielä antaa odotella videoidensa kanssa.
Vaalikoneisiin vastaillessa ehdokkaat miettivät vastauksiaan ja puntaroivat, että mitä tässä kysytään ja mitä vastaukseni oikeastaan tarkoittaa. Silti saattaa olla että äänestäjän tulkinta kysymyksestä tai vastauksesta on jotain aivan muuta kuin oli tarkoitus. Asiat ovat harvoin niin mustavalkoisia, että viisiportainen asteikko (joista yksi on en-osaa-sanoa) sopisi sen arviointiin. Meillä mm. kotona on rautalangasta mulle taivuteltu alan yrittäjän näkökulmaa siihen, että mitä konkreettisesti tapahtuu, jos lumiaura auraa ensin kevyenliikenteenväylän ja sen jälkeen ajoradan.*
Minkälaisia asioita tavallinen äänestäjä haluaa ehdokkaista tietää? Itse ihan tuikitavallisena äänestäjänä, naisena ja äitinä haluan ja halusin aina aiemminkin tietää ennemmin ehdokkaan arvoista, kuin kyvystä kikkailla vaalikoneessa. Halusin tietää kenen asialla hän on, mikä saa hänen sydämensä läpättämään, mitä vastustaa ja ketä puolustaa. Vaalikoneiden provosoivista ja moniulotteisesta kysymyksistä ei tätä kyllä saa tietää. Näissä vaaleissa mulla toki aiempaan elämääni verraten poikkeuksellinen tilanne, kun tiedän ihan selkeästi kenelle ääneni menee.
Ajattelin tehdä tätä kampanjaa ja toivottavasti sen jälkeen valtuustotyötä, ottamalla kantaa ihan aitoihin kysymyksiin, mutta olemalla ihan aito, joskus erehtyvä ihminen mielipiteideni takana. Se, jolla on mielipide koulutuksesta, Kakolan tornitalosta ja joskus ihan kaikesta. Samalla myös se, joka ei ihan vielä ota selvää sotesta ja maakuntauudistuksesta ja se, jolle isoäidin mustikkapiirakka on rakkauden turvasatama. Mielestäni tärkein minusta tiedettävä asia on se, että olen aina valmis ottamaan selvää, kuuntelemaan ehdotuksia ja tarvittaessa muuttamaan mieltäni. En kuitenkaan helposti.
Olen saanut ihan valtavasti kannustavia kommentteja FB:ssa ja kasvotusten. On ihana tietää, että minut tuntevat ihmiset uskovat minuun ja kertovat siitä myös eteenpäin.
Mennään yhdessä #eteenpäin,
*(Se lumi on uudelleen kvl:llä ja se pitää aurata uudelleen siitä pois. Kuka tämän maksaa ja missä aikataulussa sen pitää tapahtua?)
Tags: eteenpäin, niina salonen, turku, vaalikone, vaalit, vihreät, vihreäturku, yhdessä eteenpäin | Permalink.
”Digi ei korvaa ystävää” ja muita ajatuksia
Tags: eteenpäin, kunnallisvaalit, kuntavaalit, niina salonen, vaalit, vihreät, vihreäturku | Permalink.